als_Latn dik_Latn sag_Latn
30 Alpinistë janë gjetur pa jetë, të asfiksuar nga shpërthimi i papritur i vullkanit në malin Ontake në Japoni. Ekipet mjekësore raportuan se alpinistët nuk merrnin frymë dhe zemrat e tyre kishin ndalur, kur janë gjetur.
Vullkani që gjendet rreth 200 kilometra në perëndim të kryeqytetit japonez Tokio, shpërtheu të shtunën, duke shpërndarë re të mëdha tymi, hi dhe gurë. Autoritetet u kapën në befasi, pa pasur mundësinë e paralajmërimit të njerëzve përreth.Mali Ontake në Japoni vizitohet nga shumë turistë, kryesisht alpinistë.Më shumë se 250 njerëz të tjerë mbetën të bllokuar.Ekipet e kërkim shpëtimit po vijojnë punën për të gjetur të lënduar të tjerë të mundshëm, si dhe për evakuimin e turistëve dhe banorëve të zonës përreth. Japonia është një nga zonat me aktivitetin më të lartë sizmik dhe vullkanik në botë. Megjithatë, nga shpërthimi i vullkaneve nuk ka pasur viktima që prej vitit 1991, kur humbën jetën 43 njerëz në malin Unzen.
als_Latn als_Latn